
Parlamentul  României

Camera  Deputaţilor
Comisia pentru Sănătate şi Familie      Nr. 28/ 203 / 27 septembrie 2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope ( Plx 402/2011) , trimis Comisiei pentru sănătate şi familie spre dezbatere,  în fond, cu adresa nr. Pl-x 402 din 14 iunie 2011.
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 28/ 203 / 27 septembrie 2012 
R A P O R T  

asupra  propunerii legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope ( Plx 402/2011)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu propunerea  legislativă pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope ( Plx 402/2011), trimisă cu adresa nr. Pl-x 402 din 14 iunie 2011.
Senatul, în calitate de primă Cameră sesizată, a respins propunerea  legislativă în şedinţa din 8 iunie 2011.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.250 din 9 martie 2011) cu observaţii şi propuneri;
· avizul negativ al Comisiei juridice, de disciplină şi imunităţi ( nr.Plx 402/2011 din 21 iunie 2011);
· avizul negativ al Comisiei pentru agricultură, silvicultură, industrie alimentară şi servicii specifice ( nr.24/482 din 8.09.2011);
· avizul negativ al Comisiei pentru industrii şi servicii            ( nr.23/193/15.09.2011);
· punctul de vedere negativ al Ministerului Sănătăţii (nr.47603/25.09.2012 ) .
Propunerea legislativă are ca obiect de reglementare completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare, în scopul interzicerii producerii, cultivării, fabricării, extragerii, preparării, transformării, comercializării sau distribuirii plantelor şi substanţelor cu caracter halucinogen, euforic, sedativ sau psihotrop.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 25 septembrie 2012. La lucrările comisiei au fost prezenţi 14 deputaţi din totalul de 17 membri.
La dezbateri au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii, domnul comisar şef Dumitru Constantin , director adjunct  şi doamna Rodica Mitoiu, şef serviciu precursori din cadrul Agenţiei Naţionale Antidrog.
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii  legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope ( Plx 402/2011) întrucât actul normativ ce se propune a fi modificat are ca obiect de reglementare regimul de autorizare a fabricării, distribuţiei, importului/exportului de stupefiante şi psihotrope folosite în medicină, pentru o serie de afecţiuni, printre care cancerul, bolile psihice, etc. sau în scop de cercetare, această lege vizând utilizarea licită a stupefiantelor şi psihotropelor, în timp ce utilizarea ilicită este reglementată de Legea nr.143/2000 privind prevenirea şi combaterea traficului şi consumului ilicit de droguri, cu modificările şi completările ulterioare.
În raport cu obiectul şi conţinutul său, propunerea legislativă face parte din categoria legilor organice. 
PREŞEDINTE,
Rodica Nassar
Întocmit, 
 Cristina Bologan – Expert 

